ข้อบัญญัติองค์การบริหารส่วนตำบลวัดจันทร์ข้อบัญญัติองค์การบริหารส่วนตำบลวัดจันทร์เรื่องการเก็บเงินค่าธรรมเนียมการใช้น้ำประปาองค์การบริหารส่วนตำบลวัดจันทร์พ.ศ. ๒๕๕๗[๑] อาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๑๖(๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองท้องถิ่น พ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลวัดจันทร์โดยความเห็นชอบของสภาองค์การบริหารส่วนตำบลวัดจันทร์และนายอำเภอสทิงพระจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลวัดจันทร์ เรื่องการเก็บเงินค่าธรรมเนียมการใช้น้ำประปาองค์การบริหารส่วนตำบลวัดจันทร์ พ.ศ. ๒๕๕๗ข้อ ๒ ข้อบัญญัตินี้ใช้บังคับในเขตองค์การบริหารส่วนตำบลวัดจันทร์ตั้งแต่วันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลวัดจันทร์เป็นต้นไปข้อ ๓ ในข้อบัญญัตินี้ผู้ใช้น้ำ หมายความว่าบุคคลที่ได้ทำสัญญาใช้น้ำประปาไว้กับองค์การบริหารส่วนตำบลวัดจันทร์การงดจ่ายน้ำ หมายความว่ากรณีองค์การบริหารส่วนตำบลวัดจันทร์จัดส่งหรือจำหน่ายน้ำให้ผู้ใช้น้ำจะเป็นด้วยลักษณะหรือวิธีใดก็ตามที่ผู้ใช้น้ำไม่สามารถใช้น้ำต่อไปได้มาตรวัดน้ำ หมายความว่าเครื่องมือหรืออุปกรณ์ที่ได้ติดตั้งให้กับผู้ใช้น้ำเพื่อวัดปริมาณน้ำท่อภายนอก หมายความว่าท่อที่ต่อจากท่อจ่ายน้ำของการประปาออกไปเชื่อมกับมาตรวัดน้ำท่อภายใน หมายความว่าท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำค่าบริการ หมายความว่าค่าบริการการใช้น้ำหรือค่าเช่ามาตรวัดน้ำการประปา หมายความว่าองค์การบริหารส่วนตำบลวัดจันทร์พนักงานเจ้าหน้าที่ หมายความว่านายกองค์การบริหารส่วนตำบล ปลัดองค์การบริหารส่วนตำบล หรือพนักงานส่วนตำบลซึ่งนายกองค์การบริหารส่วนตำบลวัดจันทร์แต่งตั้งหรือมอบหมายระบบประปาหมู่บ้าน หมายถึงผู้ใช้น้ำหมู่ที่ ๑ ถึงหมู่ที่ ๖ ตำบลวัดจันทร์ อำเภอสทิงพระ จังหวัดสงขลาข้อ ๔ ให้มีคณะกรรมการประปาองค์การบริหารส่วนตำบลวัดจันทร์โดยมีองค์ประกอบของคณะกรรมการดังต่อไปนี้(๑) นายกองค์การบริหารส่วนตำบลวัดจันทร์ เป็นประธานกรรมการ(๒)รองนายกองค์การบริหารส่วนตำบลวัดจันทร์ เป็นรองประธานกรรมการ(๓)สมาชิกสภาองค์การบริหารส่วนตำบลทุกหมู่บ้าน เป็นกรรมการ(๔) กำนัน ผู้ใหญ่บ้าน ทุกหมู่บ้าน เป็นกรรมการ(๕) ตัวแทนประชาคมหมู่บ้าน ๆ ละหนึ่งคน เป็นกรรมการ(๖)ปลัดองค์การบริหารส่วนตำบลวัดจันทร์หรือข้าราชการองค์การบริหารส่วนตำบลที่ได้รับมอบหมายเป็นกรรมการ/เลขานุการให้คณะกรรมการประปาองค์การบริหารส่วนตำบลวัดจันทร์มีหน้าที่ในการกำหนดค่าใช้จ่ายในการติดตั้งประปาอัตราค่าน้ำประปา รวมถึงค่าใช้จ่ายอื่น ๆ ที่เรียกเก็บจากผู้ใช้น้ำและในกรณีที่มีความจำเป็นคณะกรรมการประปาองค์การบริหารส่วนตำบลวัดจันทร์อาจแก้ไขเปลี่ยนแปลงอัตราหรือกำหนดค่าใช้จ่ายอื่นเพิ่มเติมได้โดยความเห็นชอบของสภาองค์การบริหารส่วนตำบลข้อ ๕ ผู้ใช้น้ำจะต้องชำระเงินค่าน้ำประปาและค่าบำรุงรักษามิเตอร์ดังต่อไปนี้(๑) ค่าน้ำประปา ๓ บาท/หน่วย(๒) ค่าบำรุงรักษามิเตอร์ ๕ บาท/เดือนกรณีที่มาตรวัดน้ำชำรุดเสียหายหรือมีเหตุอันใดไม่สามารถทำให้ทราบว่าจำนวนน้ำที่ใช้หรือสูญหายไปตามความเป็นจริงได้ให้ผู้ใช้น้ำยินยอมให้คิดค่าน้ำตามจำนวนที่ได้ใช้ หรือสูญหายไปด้วยโดยใช้อัตราเท่ากับจำนวนน้ำที่ได้ใช้เฉลี่ยสามเดือนย้อนหลังข้อ ๖ ผู้ขอใช้น้ำประปาต้องชำระค่าธรรมเนียมการใช้น้ำประปาโดยคิดมาตรวัดน้ำและวัสดุในการติดตั้ง ๙๕๐ บาทข้อ ๗ การติดท่อภายนอกรวมทั้งการติดตั้งมาตรวัดน้ำตลอดจนอุปกรณ์อื่นพร้อมทั้งการกำหนดขนาดของสิ่งของเหล่านั้นเป็นสิทธิและหน้าที่ของการประปาโดยเฉพาะผู้ใช้น้ำหรือผู้หนึ่งผู้ใดจะกระทำมิได้ข้อ ๘ ผู้ใช้น้ำจะแก้ไขดัดแปลงซ่อมแซม หรือกระทำการอย่างหนึ่งอย่างใดกับมาตรวัดน้ำและท่ออุปกรณ์ภายนอกมาตรวัดน้ำไม่ได้เป็นอันขาดข้อ ๙ ท่ออุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนท่ออุปกรณ์ภายนอกวัดน้ำรวมทั้งมาตรวัดน้ำเมื่อได้ทำการติดตั้งไปแล้วเป็นทรัพย์สินของการประปาข้อ ๑๐ ผู้ใช้น้ำจะต้องชำระค่าน้ำประปาภายในวันที่ที่การประปาได้จัดเก็บค่าน้ำ และมีสิทธิหักเงินค่าประกันเพื่อชำระค่าน้ำประปาและมีสิทธิเพิ่มหรือลดได้ทุกเมื่อแต่จะต้องแจ้งให้ผู้ใช้น้ำทราบเป็นลายลักษณ์อักษรล่วงหน้า ๑ เดือนข้อ ๑๑ หากผู้ใช้น้ำค้างชำระค่าน้ำเมื่อได้รับใบเตือนแล้วจะต้องชำระเงินภายใน ๗ วัน มิฉะนั้นอาจจะถูกงดจ่ายน้ำข้อ ๑๒ ผู้ถูกงดใช้น้ำมีความประสงค์จะขอใช้น้ำต่อจะต้องยื่นคำขออนุญาตตามที่องค์การบริหารส่วนตำบลวัดจันทร์กำหนดและจะต้องชำระในส่วนที่ค้างชำระทั้งหมดข้อ ๑๓ ผู้ใช้น้ำจะต้องเป็นผู้ชำระค่ามาตรวัดน้ำและวัสดุอุปกรณ์ในการติดตั้งครั้งแรกเพื่อการจำหน่ายน้ำประปารวมทั้งต้องดูแลบำรุงรักษาอย่าให้ชำรุดเสียหายหากเกิดชำรุดเสียหายต้องแจ้งการประปาทราบทันที ถ้าต้องซ่อมหรือเปลี่ยนใหม่การประปาเป็นผู้เปลี่ยนมาตรวัดน้ำให้เองโดยมิต้องเสียค่าใช้จ่ายหากความเสียหายเกิดจากการใช้งานตามปกติหรือตามอายุการใช้งานของมาตรวัดน้ำ เว้นแต่ความเสียหายเกิดจากการกระทำจากสาเหตุอื่นใดทำให้มาตรวัดน้ำชำรุดเสียหายหรือสูญหาย เช่น ถูกขโมย ฯลฯผู้ใช้น้ำจะต้องชำระค่าติดตั้งและวัสดุที่เสียหายใหม่เองทั้งหมดข้อ ๑๔ การชำระเงินการประปาจะออกใบเสร็จรับเงินให้แก่ผู้ใช้น้ำเป็นหลักประกันข้อ ๑๕ ผู้ใช้น้ำทุกรายจะต้องปฏิบัติตามข้อบัญญัตินี้ในการใช้น้ำประปามิฉะนั้นการประปา มีสิทธิตัดการส่งน้ำได้ทันทีรวมทั้งให้ผู้ใช้น้ำชดใช้ค่าเสียหายที่เกิดขึ้นจากการไม่ปฏิบัติตามข้อบัญญัติข้อ ๑๖ หากมีการแก้ไขเพิ่มเติมในส่วนของข้อบัญญัตินี้การประปาจะแจ้งให้ผู้ใช้น้ำทราบทันทีข้อ ๑๗ พนักงานเจ้าหน้าที่มีอำนาจดังต่อไปนี้(๑) เรียกค่าปรับจากผู้ใช้น้ำกรณีไม่ปฏิบัติตามข้อ ๑๔ และข้อ ๑๗(๒) มีหนังสือสอบถามหรือเรียกผู้ใช้น้ำหรือบุคคลใดที่เกี่ยวข้องมาให้ถ้อยคำ เพื่อปฏิบัติการให้เป็นไปตามข้อบัญญัติองค์การบริหารส่วนตำบลนี้ข้อ ๑๘ ผู้ใช้น้ำต้องเสียค่าปรับในกรณีดังต่อไปนี้(๑) ผู้ใช้น้ำหรือบุคคลใดดัดแปลง ซ่อมแซม หรือกระทำการอย่างหนึ่งอย่างใด กับมาตรวัดน้ำ และท่ออุปกรณ์ภายนอกมาตรวัดน้ำ มีโทษปรับไม่เกิน ๑,๐๐๐ บาท (หนึ่งพันบาทถ้วน)(๒) ผู้ใช้น้ำหรือบุคคลใดกระทำการใด ๆ ให้ทรัพย์สินของการประปาเสียหายต้องชดใช้ค่าเสียหายตามราคาทรัพย์สินของการประปาและมีโทษปรับไม่เกิน ๑,๐๐๐ บาท(หนึ่งพันบาทถ้วน)(๓) ผู้ใช้น้ำไม่ชำระค่าน้ำภายใน ๑๐ วันนับจากวันที่ได้รับใบแจ้งหนี้ มีโทษปรับเดือนละ ๓๐ บาทข้อ ๑๙ ให้ความรับผิดตามข้อบัญญัตินี้เป็นความผิดที่เปรียบเทียบได้และให้พนักงานเจ้าหน้าที่เป็นผู้มีอำนาจหน้าที่เป็นผู้มีอำนาจเปรียบเทียบเมื่อผู้กระทำความผิดได้ชำระเงินค่าปรับตามจำนวนที่เปรียบเทียบภายในสามสิบวันนับแต่วันที่การเปรียบเทียบให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๒๐ ให้นายกองค์การบริหารส่วนตำบลวัดจันทร์เป็นผู้รักษาการตามข้อบัญญัตินี้ และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑ พฤษภาคม พ.ศ. ๒๕๕๗สมยศ สักพันธ์นายกองค์การบริหารส่วนตำบลวัดจันทร์ปริยานุช/ผู้จัดทำ๖ มกราคม ๒๕๕๘ภีราพร/ผู้ตรวจ๒๘ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๑๓๗ ง/หน้า ๑๑๕/๑๘ ธันวาคม ๒๕๕๗